### Beslutningstema

Det skal besluttes om forslag til Kommuneplantillæg nr. 153-740 og forslag til lokalplan skal sendes i 8 ugers offentlig høring.

Kommuneplantillægget behandles i Klima-, Vækst- og Udviklingsudvalget. Lokalplansforslaget behandles i Teknik- og Miljøudvalget.

### Sagsfremstilling

På baggrund af et ønske fra ejerne af autocamperpladsen [adresse] (matriklerne 4, 1634, 190, 1915, 1758 og 1781 Uffe Christiansen, Rømø samt mindre dele af matrikel 1679, [adresse], Rømø), om at udvide pladsen, har ejerne fået udarbejdet et forslag til Lokalplan nr. 186-740 og forslag til Kommuneplantillæg nr. 153-740. Det nye lokalplanforslag erstatter den nuværende lokalplan på ejendommen matr. nr. 1779 m.fl., [adresse], Rømø, beliggende [adresse], 6792 Rømø og inddrager matr. nr. 190 og 1915, der ikke er omfattet af planlægning tidligere, hvorfor et kommuneplantillæg også er blevet udarbejdet.

Ønsket om udvidelse er begrundet i, at pladsen i højsæsonen er fuldt booket, og der forventes en stadig voksende efterspørgsel. Der har været foretaget idehøring med 275 pladser som ønske. Under udarbejdelsen af lokalplanen ønskede man imidlertid mulighed for op til samlet 300 enheder. Den nye lokalplan indeholder mulighed for op til samlet 300 campingenheder men kun bonusvirkning for 275 enheder. Dette betyder, at de med lokalplanen kan indrette 275 enheder men har mulighed for at udvide med yderligere 25 enheder via en landzonetilladelse inden for lokalplanens rammer.

Lokalplanområdet ligger ved [adresse] og [adresse] og omfatter det eksisterende ferie- og fritidsområde, der udgør Oasen. Området består af en todelt autocamperplads med 225 campingenheder. Denne ønskes udvides med muligheden for op til 300 campingenheder. Dertil omfatter området også matr. nr. 4, Uffe Christiansen, Rømø, der består af bolig, ferielejligheder og tre bondegårdscampingenheder.

Med den nye lokalplan inddrages matr. nr. 190 og 1915, [adresse], Rømø, som ligger umiddelbart nord for den lille del af autocamperpladsen, afgrænset af [adresse] i nord og [adresse] mod øst. Området for udvidelsen består af ubebygget mark og et skovareal, samt en eksisterende, mindre vej.

Med udvidelsen etableres 50 nye pladser i naturlige omgivelser og dels forskønnes den eksisterende plads gennem landskabelige greb og beplantning med egnstypiske arter.

I forbindelse med udarbejdelse af planforslagene er der foretaget en screening i henhold til lov om miljøvurdering af planer og programmer og af konkrete projekter (VVM). Screeningen konkluderer, at de mulige tiltag vurderes ikke at give anledning til miljøpåvirkninger. Der er derfor truffet beslutning om, at der ikke skal udarbejdes en miljøvurdering. Denne beslutning har været i forhøring ved berørte myndigheder, som ikke har haft bemærkninger til dette. Screeningsskemaet er vedlagt som bilag.

Parallelt med kommuneplantillægget behandler Teknik- og Miljøudvalget et forslag til lokalplan for autocamperpladsen [adresse], Rømø.

### Lovgrundlag

Planloven

### Indstilling Fagchefen for Plan og Udvikling indstiller,

|  |  |
| --- | --- |
| at | kommuneplantillægget og lokalplansforslaget sendes i 8 ugers offentlig høring, og |
| at | indstillingen videresendes til Økonomiudvalget og Kommunalbestyrelsen. |

Beslutning fra Klima-, Vækst- og Udviklingsudvalget, 12. august 2024, pkt. 10:

Indstillingen anbefales.

Beslutning fra Teknik- og Miljøvalget, 13. august 2024, pkt. 13:

Indstillingen anbefales.

Beslutning fra Økonomiudvalget, 20. august 2024, pkt. 24:

Indstillingen anbefales.

Nils Danielsen (F) deltog ikke i behandlingen af punktet.

### Beslutning

Indstillingen godkendt.